Новини	Събития от минали години
Трети международен ден на йога в Българиядата: 24.06.2017
Празнуване на Международния ден на йога в събота на 24 юни в София Тех Парк
10:00-10:10 Откриване
10:15-11:00 „Дървото на йога. Дървото на живота“, Свами Тиртха Махарадж
Йога е вътрешен път към съвършенството, който бива сравняван с дърво. Осемте крайника на йога представляват различните части на това дърво и само още една стъпка е нужна, за да видим паралела в символиката между човешкото тяло и тялото на дървото. Обръщайки се към мъдростта на Упанишадите, ние се опитваме да открием смисъла на вътрешното дърво на живота и да приложим това разбиране, за да постигнем трите съкровища на йога.
11:05-11:35 „Къде се зараждат събитията от нашето бъдеще и как да ги управляваме“,Николай Сираков, Йога център, Габрово
В нашето ежедневие имаме много задачи, които трябва да свършим. Нуждаем се от стратегия, чрез която да ги изпълним по правилния начин и да постигнем успех. Но се нуждаем и от мъдрост, за да сме вдъхновени, докато работим, да изпитваме удовлетворение от свършеното, да сме здрави… дори щастливи.
11:40-12:10 „Управление на стреса и постигане на удовлетвореност чрез карма йога“, Райна Христова, БФЙ
Изложението ще разгледа основните принципи на карма йога (медитация в действие) и тяхното практическо приложение за преодоляване на напрежението и неудовлетворенността в живота. „Aко практикуваме йога като средство да се почувстваме добре, определено ще се почувстваме добре за определено време. Ако практикуваме йога, за да се отпуснем, определено ще се отпуснем. Ако практикуваме йога, за да се свържем със себе си вътрешно, това също ще стане възможно. Но каквото и постижение да имаме, то ще е моментно, преходно, и когато човек трябва да се сблъска с реалността в живота, напрежението, неудовлетвореността отново, тогава ефектът от йога ще отиде на заден план. Затова трябва да разберем, че истинското изживяване от йога се случва чрез карма йога. Дори да практикувате хатха, раджа, кундалини или крия йога, трябва да го комбинирате с карма йога, за да имате богато изживяване на процеса.“ – Свами Ниранджананда Сарасвати.
12:15-12:45 „Малките стъпки към голямата цел в ежедневието на йога практикуващите“, Даниела Събева, студио Дивали, БФЙ
Лекцията засяга темата за необходимостта от изграждане на самодисциплина, постоянство и любов към себе си в живота на йога практикуващите и начини за постигането им.
12:50-13:20 „История на Патанджали йога сутра“, Божидар Филипович, Крия йога, САЩ
Кратка история на текста „Йога Сутри на Патанджали“ с цел осветяване на мястото, което заема в съвременните йога школи и как се е стигнало до това. Еволюцията на коментарите и преводите му от древните до съвременните, тълкуването което му се придава в отделни периоди и от отделни коментатори и/или преводачи. Връзката му с други Йога текстове и школи.
13:25-13:55 „Древните тайни на свързването с извора на живота. Науката и изкуството на посветените от вековете и посоките“, Ясен Николов, Българска асоциация за вътрешни науки
Мотивацията за системни занимания с йога допринася за значително ограничаване на вътрешното напрежение, снижава преживяването на състоянието на тревожност, води до успокояване и подобряване на самочувствието на занимаващите се, наред с укрепване на здравето. Изследване с курсисти към СДК на НСА „Васил Левски” сочи богатата мотивация на участниците в йогаобучението, много по-различна от установената при елитни състезатели, представители на различни видове спорт. Комплексното повлияване върху личността на йогапрактикуващите е свързано с постигане на висок здравословен ефект и оптимизиране на психичния тонус, благодарениеосвобождаването от егоистични желания, надменности самовлюбеност, поддържащи егото и стимулиращи някои тамастични и раджастични изживявания и чувството за превъзходство.
14:35-15:05 „Пурна йога, 5-те тела и 5-те …“, Емил Маринчев, БФЙ
Практическо представяне относно Пурна йога: значение и съдържание, връзка с петте тела, петте прани, работа с чакрите, петте принципа на йога, петте стъпки към самадхи.
15:10-15:40 „Кундалини йога (лая йога) такава каквато е“, Владимир Въжаров, БФЙ
15:45-16:15 „Йога и гуру“, Атанас Атанасов, Сдружение Свами Дев Мурти, БФЙ
Какво e гуру – значение на думата и на понятието – преподавател, учител, гуру.Моите учители. Полезни ли са подсказванията и предупрежденията от Учителя?Само един гуру ли трябва да имаме?Пример със Свами Дев Мурти и Жан-Жак Ригу (Ананд Шараби) Гуру-посвещение–шактипат.Фалшивият учител – притчата на Ошо. Комплексът – моят учител е най-голям.Ролята на гуру и нужен ли е гуру?
16:20-16:50 „Теория на кармата и дхармата“, Анна Бакалова, Сдружение Свами Дев Мурти, БФЙ
В най-популярния си вид Законът на кармата гласи, че съществува универсална счетоводна система, според която всеки индивид живее според своя баланс, т.е. трябва да изпита последствията от всичките си действия (карми) – добрите действия носят добри резултати, а лошите действия водят до лоши.Дхарма е универсалният принцип на правото и справедливостта, редът, хармонията, пълната истина, която произтича първо от Абсолюта. Тя е сат (истина). Дхарма е не само общ закон, но и свадхарма или лична дхарма.
16:55-17:25 „Медитацията пробужда спящият потенциал на мозъка“, Нина Георгиева, Българска йога асоциация, БФЙ
Какво е въздействието на йогийските практики за концентрация и медитация върху човешкия мозък? Какво се случва в мозъка когато отдръпнем сетивата от реалността навън и се обърнем навътре? В лекцията ще бъдат представени някои от най-новите идеи на невролози, които се занимават с изучаване мозъка на практикуващи медитация. Ще бъдат показани въздействащи материали и снимки на човешкия мозък по време на медитация. Прави се съпоставка с древния трактат „Йога сутри на Патанджали“.Включена е и 10 минути медитация.
17:30-18:00 „Тайната на дишането и силата на медитацията“, Красимир Бенямин и Теодора Милкова, фондация Изкуството да живееш
Как функционира нашият ум и кои негови тенденции ни карат да изпитваме стрес? Каква е връзката между дишането, емоциите и тялото? Всички искаме да сме уравновесени, да не се ядосваме и да сме фокусирани и целенасочени, но никой не ни казва как. Тайната на това да се справим с нашия ум и да се освобождаваме от стреса се крие в дишането.
Секция Аюрведа
10:15-10:55 "Аюрведичните принципи в храненето и вътрешната среда на организма“. Влиянието на различните групи храни върху дошите и биологичната среда на тялото. Значението на микрофлората за човешкото здраве.
Лектор: д-р Антоанета Заркова, специалист по вътрешни болести, председател на Българско сдружение Аюрведа
11:05-11:45 „Билковите вина в аюрведа“. Какво представляват билковите вина, асава и аришта. Литературни първоизточници. Производство. Приложение.
Лектор: д-р Дебасиш Пахари, медицински консултант на компанията Байдянатх, Индия, управител на отдела за производство и изследвания
11:55-12:35 „Трите стълба на здравето“. Храната, сънят и контролът на сексуалната енергия като основни фактори за здравето на човека.
Лектор: д-р Гарима Кхаджанчи, опитен лекар, завършила Аюрведична медицина в Делхийския университет с преподавателска практика и участие в международни форуми
12:45-13:25 „Обработката на храните в аюрведа.“ Влиянието на термичната обработка върху храната. Значението на подправките. Въздействие на суровата храна върху дошите.
Лектор: Юрий Ковачев, специалист в областта на аюрведичното хранене
13:35-14:15 „Аюрведа, древна и съвременна“. Модерните технологии в производството на аюрведични рецепти. Добрата производствена практика.
Лектор: д-р Иван Николов, медицински представител на Хималая и Чарака
14:25-15:05 „Лечение чрез йога“. Йога принципи, на които се основава йога терапията, за кои пациенти и за кои заболявания е подходяща, методи за диагностициране и лечение.
Лектор: Анна Бакалова, заместник-председател на Българска федерация по йога
15:15-15:55 Уеб платформа Кредо
16:05-16:45 „Лечебните смоли в аюрведа“
Лектор: д-р Дебасиш Пахари
16:55-17:35 „Въведение в Аюрведа. Основни принципи“. Какво представлява конституцията на човека и как се определя. Пулсова диагностика и техника на извършване.
Лектор: д-р Авишек Мишра, медицински консултант на фондация Изкуството да живееш
17:45-18:00 Въпроси от публиката и дискусия
Програма йога практики
10:00 – 10:35 Ива Кирова, БФЙ
10:40 – 11: 15 Димитър Димитров, йога център на Венцеслав Евтимов
11:20 – 11: 55 Николай и Надежда Николови, БФЙ
12:00 – 12:35 Лидия Въргулева, фондация Изкуството да живееш
12:40 – 13:15 Пробуждане на духовното сърце, Здравко Йончев (Бариди), Шри Чинмойцентър – България
13:20 – 13:55 Галина Стакева, Кундалини йога
14: 00 – 14:35 Аман Суд, Ащанга йога
14:40 – 15:15 Борислав Николов, БФЙ
15:20 – 15:55 Принципите на йога по Айенгар, Анна Данаилова, Insight Yoga Studio
16:00 – 16:35 Александра Вукашинович, Българска йога асоциация
16:40 – 17:15 Сандип Кумар, Дивайн диша йога
17:20 – 17:55 Медитация с тибетски купи, Красимир Логофетов, клуб Ришикеш, БФЙ